Koͤnde ich lob zedem beſtē bꝛīgen
Koͤnde ich lob zedem beſtē bꝛīgen·
ſo wolde ich den frowē ſingē·
gar mit trúwē ſuͤſſú woꝛt·
wib din ſvͤſſer name iſt reine·
dv froͤiſt al die w̾lt gemeine·
wib reht aller ſelden hoꝛt·
ſit din guͤte bꝛingē kan·
manigē h̾zen hoh gemvͤte·
frowe min dvr wibes guͤte·
troͤſte mich vil ſendē man·

Gerne wolde ich ſangeſ mâſſen·
woldē mich gedanke lâſſen·
die mir bꝛingēt ī den mv̊t·
dicke ein wib ſo wol gemachet·
da vō min h̾ze in froͤidē lachet·
ſi iſt mit erē ſchoͤne gv̊t·
min rede iſt ir vnbekāt·
ſoſt ǒch dc min vngelinge·
ſwas ich ir ī ſwaben ſinge·
dc git ſi eime ī frankē lāt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse